open-index/open-wikipedia-markdown huggingface dataset:
Jõgeva

**Jõgeva** é unha cidade de Estonia centro administrativo da parroquia de Jõgeva e do condado de Jõgeva.

## Demografía 
Segundo datos de 2021, contaba con 4&nbsp;851 habitantes.

## Clima 
Jõgeva está situado entre grandes drumlins. O outeiro de Laiuse está situado ao leste da cidade. O río Pedja pasa pola cidade. Jõgeva ten un clima continental húmido (Dfb). Os invernos adoitan ser nevados e fríos. É un lugar coñecido por ter rexistrado a temperatura máis baixa xamais rexistrada en Estonia, -43,5&nbsp;°C. Os veráns son suaves e moitas veces húmidos, algúns días a temperatura máxima pode alcanzar os 30&nbsp;°C. A tempada de treboadas comeza en abril e remata normalmente a finais de outubro.

## Galería de imaxes 

Betti Alveri mälestusmärk Jõgeval.jpg|Monumento ao poeta Betti Alver en Jõgeva.
Jõgeva pangahoone.JPG|Banco en Jõgeva.
Jõgeva päästekomando hoone.JPG|Parque de bombeiros.
Jõgeva train station 2005.jpg|Estación de tren.
Jõgeva.jpg|Praza maior.
Jõgeva endine jaamahoone.jpg|Antiga estación de tren.
Jõgeva bussijaam.JPG|Estación de bus.
Betti Alveri muuseum 2012.JPG|Museo de Betti Alver.
Jõgeva Kultuurikeskus.JPG|Centro cultural.
County Government building, Jõgeva.jpg|Edificio do goberno do condado de Jõgeva.

## Notas 
## Véxase tamén
Andy Rautins

**Andrew Jay "Andy" Rautins**, nado o 2 de novembro de 1986 en Syracuse, Nova York, é un xogador canadense de baloncesto profesional.

## NBA 
Rautins foi elixido na 38ª posición do Draft da NBA de 2010 polos New York Knicks. Asinou un contrato por 2 anos o 12 de agosto de 2010.

Rautins fixo o seu debut na NBA o 9 de novembro de 2010 nun partido contra os Milwaukee Bucks. Xogou 8 minutos, nos cales anotou 3 puntos e repartiu 1 asistencia, na derrota por 107-80.

## Notas 
## Véxase tamén 
### Ligazóns externas 
* Estatísticas en Basketball-Reference.com
Nóumeno

O **nóumeno**, do grego *νοούμενα*, termo empregado por Platón para falar das ideas, propiamente "o que se pensa", e que é o neutro plural substantivado de *νοούμενος*, participio presente pasivo de νοέω, *noéo*, 'comprender', 'intelixir', que é o obxecto tal como sería en si mesmo, introduciuno, na filosofía moderna, Immanuel Kant no contexto das  teorías do *idealismo obxectivo*, doutrina epistemolóxica que se complementa coa teoría metafísica de que o obxecto coñecido non ten máis realidade que o seu ser pensado polo suxeito; mediante a autoconciencia deste, a verdadeira esencia do obxecto desvélase como a actividade subxectiva de pensamento como algo real e non abstracto.

A definición que antecede corresponde as escolas filosóficas que van camiño ao idealismo alemán, e en concreto a Kant. Non obstante, Kant é ao mesmo tempo materialista, pois contempla a existencia do mundo exterior, independentemente do home, cognoscíbel para este, aínda que non na súa totalidade.

O idealismo distingue entre
# o fenómeno, que é o obxecto en tanto que é coñecido (como "aparece" fronte aos sentidos e á intelixencia), e
# o nóumeno, que é o obxecto tal como sería en si mesmo.

As características principais deste movemento, resumindo, son:
Non coñecemos as cousas tal e como son en si (nóumeno), senón o que aparece (percibimos) aquí e agora (fenómeno).
:* O suxeito constrúe, polo menos en parte, o obxecto: para Kant o suxeito é activo no sentido de que inflúe no coñecido a partir das súas estruturas aprióricas e dos procesos que nelas descansan. 
:* O coñecemento é independente da experiencia, porque os obxectos do coñecemento son os xuízos *a priori*.
:* Pero ao coñecemento só podemos chegar a través da experiencia, porque o obxecto do coñecemento son os xuízos sintéticos.

## Véxase tamén
### Outros artigos
*Escola filosófica.
*Idealismo.
*Immanuel Kant.
Corpo de Weibel-Palade

Os **corpos de Weibel-Palade** son uns gránulos de almacenamento que posúen as células do endotelio que revisten o interior dos vasos sanguíneos e do corazón. O nome fai referencia aos científicos que primeiro os describiron en 1964. Almacenan e liberan principalmente dúas moléculas, o factor de von Willebrand e a P-selectina, polo que xogan un dobre papel intervindo na hemostase e na inflamación.

## Constituíntes 
Hai dous compoñentes principais almacenados nos corpos de Weibel-Palade. Un é o factor de von Willebrand (vWF), unha proteína multimérica que ten grande importancia na coagulación do sangue. O outro é a P-selectina, que ten unha importancia crucial na capacidade das células endoteliais inflamadas de recrutar leucocitos (glóbulos brancos do sangue) circulantes, permitíndolles saír dos vasos sanguíneos (extravasación) e pasar aos tecidos circundantes, desde onde poden migrar ao lugar da infección ou ferida.

Compoñentes adicionais dos corpos de Weibel-Palade son as quimiocinas interleucina-8 e eotaxina-3, endotelina-1, anxiopoetina-2, osteoprotexerina, a tetraspanina CD63/lamp3 e a α-1,3-fucosiltransferase VI.

## Importancia clínica 
A importancia clínica dos corpos de Weibel-Palade foi subliñada polo estudo de varias doenzas humanas debidas a mutacións xenéticas. As mutacións no vWF son a causa usual do trastorno sanguíneo hemorráxico de orixe xenética máis común, a enfermidade de von Willebrand. A frecuencia estimada de aparición da enfermidade de von Willebrand nalgunhas poboacións humanas é do 1%. A doenza está xeralmente caracterizada por unha hemorraxia mucocutánea prolongada e variable. O tipo III da enfermidade de von Willebrand é un trastorno hemorráxico grave, non moi diferente dunha hemofilia tipo A ou B grave. O factor de von Willebrand actúa na hemostase primaria atraendo plaquetas ao lugar do dano, e é tamén importante na hemostase secundaria, actuando como chaperona para o factor VIII de coagulación.

## Produción 
O factor de von Willebrand multimérico ensámblase no aparato de Golgi a partir de dímeros de dito factor. O aparato de Golgi libera vesículas, cubertas dunha bicapa de lípidos, que conteñen case exclusivamente factor de von Willebrand. O único orgánulo de fisioloxía similar é o gránulo *alfa* das plaquetas, que contén tamén factor de von Willebrand. Non obstante, os corpos de Weibel-Palade son a fonte principal de factor de von Willebrand, e os gránulos α probablemente xogan un papel menos importante.

## Historia 
Os corpos de Weibel-Palade foron inicialmente descritos polo anatomista suízo Ewald R. Weibel e polo fisiólogo romanés George Emil Palade en 1964. O profesor Palade recibiu o premio Nobel de Fisioloxía e Medicina de 1974 polos seus traballos sobre os orgánulos celulares.

## Notas 
## Véxase tamén 
### Outros artigos 
* Endotelio
* Factor de Von Willebrand
* Plaqueta

## Ligazóns externas 
* Corpo de Weibel-Palade en MeSH
C/2010 X1

O ** C/2010 X1**, denominado tamén **Cometa Elenin** é un cometa actualmente pequeno e pouco brillante, clasificado como cometa hiperbólico (de orbita hiperbólica), polo tanto, suponse que é un obxecto da Nube de Oort. Foi descuberto por Leonid Elenin o o 10 de decembro de 2010.

Tivo o seu perihelio o 10 de setembro de 2011, a 0,4824 UA.

A máxima aproximación ao planeta Terra producirase o 16 de outubro de 2011, as 19;54 UTM, pasando a 0,23 UA, isto é, uns 35 millóns de quilómetros. Calcúlase que a máxima visibilidade será a partir do 1 de setembro de 2011 cando acadará magnitude 8, dependendo da coma que sexa ou non mais fácil de ver, ata novembro de 2011.

## Véxase tamén 
### Outros artigos 
* Cometa
* Nube de Oort 
* Cometa Lulin

### Ligazóns externas 
* Datos do C/2010 X1 (Elenin) da Base de Datos do Centro de Planetas Menores do JPL (en inglés)
* Diagrama Orbital do C/2010 X1 (Elenin)(en inglés)
Carolina Borges

**Carolina Borges Veloso**, nada en Ganceiros (Torno, Lobios) en 1984, é unha educadora social e política galega.

## Traxectoria 
Diplomada en Educación Social e licenciada en psicopedagoxía, formou parte dun equipo de investigación na Universidade de Vigo. Foi membro dos Comités Abertos da Facultade e do comité universitario de calidade dos estudos de psicopedagoxía. Compaxina o seu labor investigador co traballo de técnica en intervención social nun grupo de intervención multidisciplinar na cidade de Ourense. Completou a súa formación en países como Alemaña ou o Reino Unido.

No ano 2009 recibiu o premio Internacional de Investigación Patrimonio Cultural.

## Notas
Protoevanxeo de Santiago

O **Protoevanxeo de Santiago** é un evanxeo apócrifo que relata o nacemento, mocidade e matrimonio de María, así como a concepción e nacemento milagroso de Xesús de Nazaret.

Data do século II e o seu autor non semella moi ao tanto dos costumes e a cultura xudía. Existen máis de 140 manuscritos en grego e foi moi traducido dende a data da súa composición existindo versións en copto e siríaco.

Foi considerado fantasioso polas Igrexas cristiás, aínda que moitos episodios foron aceptados polo pobo cristiá e reflectidos na arte relixiosa. Así o nacemento de Xesús nunha cova, Xoaquín e Ana como pais de María, a existencia de fillos de Xosé de Nazaret dun anterior matrimonio ou a presentación de María no Templo
Plataforma ¡Democracia Real YA!

miniatura|Acampada no Obradoiro en 2011 dentro do movemento Democracia Real Xa!.

**¡Democracia Real YA!** (en galego *Democracia Real Xa!*), é un movemento cidadán non partidista de ámbito estatal xurdido en España en 2011.

## Historia e características 
miniatura|Manifestación na Puerta del Sol de Madrid o 15 de maio de 2011.
Naceu en Internet e nas redes sociais, ao considerar que os cidadáns non están representados nin son escoitados polos políticos dos grandes partidos que rexen na actualidade, polo que esixen unha modificación real e pronta no rumbo das políticas sociais e económicas que conduciron a taxas récord de desemprego e precariedade no último período democrático, especialmente dentro do contexto da crise económica de 2008-2011. O colectivo denuncia ademais as prácticas das grandes corporacións e os lobbys por tras do bipartidismo que amparan PP e PSOE. O movemento é de carácter pacífico e contrario a formar parte de calquera ideoloxía; opta así mesmo por un cambio do sistema a lograr dentro deste, é dicir, non ten un perfil de antisistema.

## Véxase tamén 
### Outros artigos 
* NoLesVotes

### Ligazóns externas 
* Sitio oficial
17D

**17D** é o nome dun prototipo de mísil terra-aire desenvolvido pola Unión Soviética e construído por Lyulev. O seu voo inaugural tivo lugar o 23 de xuño de 1960. Tratábase dun mísil de dúas etapas alimentado por combustible sólido e combustión mellorada por aire. Desenvolvementos posteriores deron lugar ós prototipos 18D e 22D, desembocando finalmente no mísil 2K11 Krug.334x334px|miniatura|Esquema do 17D.|centro
## Véxase tamén 
*18D
*22D

## Notas 
*
*Artigo en ruso sobre o 17D (**17Д**)
Live at the Garden

***Live at the Garden*** é o cuarto DVD editado pola banda estadounidense de rock alternativo Pearl Jam, gravado o 8 de xullo do 2003 no Madison Square Garden en Nova York. Foi publicado o 11 de novembro do 2003 a través do selo Epic Records.

O DVD documenta a Pearl Jam na súa xita do 2003 *Riot Act Tour*. O concerto tamén estivo dispoñible como *bootleg* oficial en son, co título *7/8/03 - New York, New York*. O vídeo inclúe varias cancións extra, incluídas catro montaxes, ademais da función "Matt Cam" (que xa se estreara nun dos DVDs anteriores, *Touring Band 2000*), coa cal pódense ver as cancións escollidas dende a cámara que se centra no batería Matt Cameron. *Live at the Garden* foi certificado tres veces platino pola RIAA.

## Listaxe de cancións 
### DVD un
#"Love Boat Captain"
#"Last Exit"
#"Save You"
#"Green Disease"
#"In My Tree"
#"Cropduster"
#"Even Flow"
#"Gimme Some Truth"
#"I Am Mine"
#"Low Light"
#"Faithfull"
#"Wishlist"/"Why Can't I Touch It?"
#"Lukin"
#"Grievance"
#"1/2 Full"
#"Black"
#"Spin the Black Circle"
#"Rearviewmirror"

### DVD dous
#"You Are"
#"Thumbing My Way"
#"Daughter" (con Ben Harper)
#"Crown of Thorns"
#"Breath"
#"Better Man"
#"Do the Evolution"
#"Crazy Mary"
#"Indifference" (con Ben Harper)
#"Sonic Reducer" (con Tony Barber de Buzzcocks)
#"Baba O'Riley" (con Steve Diggle de Buzzcocks)
#"Yellow Ledbetter"

### Cancións extra
*"Throw Your Arms Around Me" (23/2/03 - no Burswood Dome de Perth, Australia, con Mark Seymour de Hunters and Collectors)
*"Dead Man" (14/7/03, no PNC Bank Arts Center de Holmdel, New Jersey, actuación en solitario de Eddie Vedder)
*"Bu$hleaguer" (mestura de varias datas)
*"Fortunate Son" (mestura de varias datas, con Johnny Marr, Betchadupa, Cheetah Chrome, Sleater-Kinney, Corin Tucker, Mike Tyler, Steve Earle, Jack Irons, Ben Harper, Billy Gibbons, Ann e Nancy Wilson de Heart, Idlewild, e Buzzcocks)
*"Down" (versión de estudio, con montaxe de momentos previos a unha actuación da banda)
*"All Those Yesterdays" (son gravado o 11/7/03 no Tweeter Center Boston de Mansfield, Massachusetts, con montaxe do persoal da banda)

### Matt Cam 
*"Last Exit"
*"Green Disease"
*"Cropduster"
*"You Are"
*"Crown of Thorns"

### Ovo de Pascua
*O DVD contén un ovo de pascua virtual  na forma do tema "Hunger Strike" gravado o 19/7/03 no Palacio dos Deportes da Cidade de México, interpretado por Corin Tucker de Sleater-Kinney.
Festival 2005

***Festival 2005*** é un DVD da banda inglesa de rock alternativo The Cure, editado o 27 de novembro do 2006. Foi rodado durante os concertos da banda como cabeza de cartel en 9 festivais europeos durante o verán de 2005. O vidio amosa gran cantidade de puntos de vista "capturados por seareiros, polo equipo de rodaxe e a través das pantallas xigantes". Foi a primeira edición física da banda dende que o guitarrista Porl Thompson regresou á banda.

O 26 de decembro do 2006 lanzouse tamén un EP que contén tres dos temas do DVD, "alt.end", "Push" e "Inbetween Days".

## Listaxe de cancións 
# "Open" *(do Wish)*
# "Fascination Street" *(do Disintegration)*
# "alt.end" *(do The Cure)*
# "The Blood" *(do The Head on the Door)*
# "A Night Like This" *(do The Head on the Door)*
# "The End of the World" *(do The Cure)*
# "If Only Tonight We Could Sleep" *(do Kiss Me, Kiss Me, Kiss Me)*
# "The Kiss" *(do Kiss Me, Kiss Me, Kiss Me)*
# "Shake Dog Shake" *(do The Top)*
# "Us or Them" *(do The Cure)*
# "Never Enough" *(do Mixed Up)*
# "The Figurehead" *(do Pornography)*
# "A Strange Day" *(do Pornography)*
# "Push" *(do The Head on the Door)*
# "Just Like Heaven" *(do Kiss Me, Kiss Me, Kiss Me)*
# "In Between Days" *(do The Head on the Door)*
# "From the Edge of the Deep Green Sea" *(do Wish)*
# "The Drowning Man" *(do Faith)*
# "Signal to Noise" *(cara-b de "Cut Here")
# "The Baby Screams" *(do The Head on the Door)*
# "One Hundred Years" *(do Pornography)*
# "Shiver and Shake" *(do Kiss Me, Kiss Me, Kiss Me)*
# "End" *(do Wish)*
# "At Night" *(do Seventeen Seconds)*
# "M" *(do Seventeen Seconds)*
# "Play for Today" *(do Seventeen Seconds)*
# "A Forest" *(do Seventeen Seconds)*
# "Plainsong" *(do Disintegration)*
# "Disintegration" *(do Disintegration)*
# "Faith" *(do Faith)''
Corpo basal

[miniatura|Estrutura do flaxelo eucariota. 1-[axonema, 2-membrana plasmática, 3-IFT (Transporte IntraFlaxelar), 4-corpo basal, 5-sección do flaxelo, 6-tripletes de microtúbulos do corpo basal.]]

[miniatura|Sección lonxitudinal de *[Chlamydomonas reinhardtii* na que pode verse o inicio do flaxelo e o corpo basal.]]

Un **corpo basal** ou **cinetosoma** é unha estrutura que aparece na base dos undilopodios eucariotas (cilios ou flaxelos) e que serve como punto de nucleación para o crecemento dos microtúbulos do axonema, polo que funciona como un centro organizador de microtúbulos (COMT ou en inglés MTOC). Os corpos basais derivan dos centríolos a través dun proceso en gran parte descoñecido. Son estruturalmente iguais ao centríolo, cada un deles presenta unha configuración helicoidal de 9+0 tripletes de microtúbulos (9 exteriores e ningún no centro) formando un cilindro oco.

Os centríolos, a partir dos cales se forma o corpo basal, actúan na célula como puntos de fixación para as proteínas, nas que á súa vez se ancoran os microtúbulos nos centrosomas, outro tipo de centro organizador de microtúbulos. Estes microtúbulos proporcionan a estrutura e facilitan o movemento das vesículas e orgánulos dentro de moitas células eucarióticas. Os corpos basais, porén, son especificamente bases para os cilios e flaxelos, os cales se proxectan fóra da célula.

A regulación da produción do corpo basal e a súa orientación espacial é unha función do dominio de enlace dos nucleótidos da γ-tubulina (Shang et al, 2005).

## Notas 
* Boston University Medical Histoloy: Ultrastructure of the Cell 
* Y. Shang, C.-C. Tsao, e M. A. Gorovsky. 2005. Mutational analyses reveal a novel function of the nucleotide-binding domain of gamma-tubulin in the regulation of basal body biogenesis. *J. Cell Biol.* **171**(6):1035-44. PMID 16344310

## Véxase tamén 
### Ligazóns externas 
* Ultrastructure of the Cell: ciliated epithelium, cilia and basal bodies
Berberecho (curtametraxe)

***Berberecho*** é unha curtametraxe de Xosé Manuel Bazarra "Sepi", rodada en maio de 2001 en Santiago de Compostela. Estivo nomeada á mellor curtametraxe nos Premios Mestre Mateo 2002.

## Sinopse 
Un home inadaptado senta nun bar a reflexionar sobre a vida e sobre os parroquianos do bar, o Berberecho, situado nunhas galerías do ensanche compostelán. Úsase a técnica da voz en off para reflectir os pensamentos do protagonista, que fala da situación social e política do momento, incluíndo os éxitos do Deportivo da Coruña ou o goberno de José María Aznar.

Inclúe os temas "Me sobra carnaval", de Los Enemigos, "Al borde" de Ilegales, "La línea del frente" de Kortatu, "Instinto" de Leño e o tema principal da serie de animación xaponesa *Mazinger Z*.

## Véxase tamén 
### Ligazóns externas 
* *Berberecho*, en YouTube.
Rede Europea de Orquestras Folk

A **Rede Europea de Orquestras Folk** (ENFO, coas siglas en inglés de *European Network of Folk Orchestras*) é un proxecto do concello de Vigo a través da escola de Música Folk e Tradicional, E-Trad cuxo obxectivo é vincular dun xeito estable institucións educativas e orquestras no ámbito da música folk e tradicional europea.

## Socios da ENFO 
Os socios acuais da Rede Europea de Orquestras Folk son E-Trad, a Fundación SondeSeu (Galicia), a Sibelius Academy (Finlandia), a asociación Artemotiva (Italia) e a Royal Scottish Academy of Music and Drama (Escocia)

## Actividades 
A Rede Europea de Orquestras Folk está incluída no programa da EACEA Culture 2013. No período comprendido entre marzo de 2010 e marzo de 2012 a Rede Europea de Orquestras Folk creou un catálogo europeo de escolas e orquestras, unha guía para a creación de orquestras, unha guía de contidos para escolas de música tradicional e folk de dstintos niveis educativos e un plan de negocio que asegure a súa consolidación. Do mesmo xeito celebra concertos públicos e encontros de traballo entre os seus socios nas cidades de Vigo, Aosta e Helsinqui.

## Notas 
## Véxase tamén 
### Ligazóns externas 
* Páxina oficial
Cabo de Peñas

miniatura|dereita|Cabo de Peñas desde o leste.
miniatura|dereita|Cabo de Peñas.
miniatura|dereita|Faro de Cabo Peñas.

O **cabo Peñas** (en asturiano: *Cabu Peñes*) é o cabo máis setentrional do Principado de Asturias, e está situado no concello de Gozón. Está composto por roca cuarcita armoricana cunha marcada resistencia á abrasión.

## O faro 
O cabo está coroado polo Faro de Cabo Peñas que é o máis importante e de máis alcance do litoral asturiano e que desde 1852 é luz e guía de mariños. Esta última lanterna foi adquirida na Exposición Universal de Barcelona de 1929. As súas características técnicas son:

* Plano focal sobre o nivel medio do mar: 119 m.
* Plano focal sobre o terreo: 19 m.
* Alcance con bo tempo: 41 millas
* Alcance con bruma: 18 millas
* Escintileos: grupo de 3 escintileos.

Con anterioridade a 1852 sinalizábase con lume, queimando troncos nunha pantalla de pedras que iluminaba a noite en Penas e indicaba o camiño de volta a casa aos mariñeiros. Isto tamén se facía nas proximidades dos portos como en Candás e en Luanco. Hoxe en día o proceso está automatizado e informatizado, non sendo necesaria a manipulación diaria, pero se unha continua supervisión que garanta o seu funcionamento, especialmente cando os temporais e as tormentas azoutan a rasa costeira, pondo a proba tanto os propios sistemas do faro como a subministración eléctrica e as comunicacións.

Actualmente, na planta baixa do faro de Penas sitúase o *Centro de recepción de visitantes e interpretación do medio mariño de Penas (MEMAP)*, configurado por cinco salas:

* Sala dos faros: historia dos faros e vida dos fareiros.
* Sala das tormentas e galernas: simulación dunha galerna.
* Sala do home e o mar: relación ancestral do home co mar, a pesca, a relixión etc.
* Salga da biodiversidade mariña: especies mariñas da contorna de Penas.
* A fiestra de Gozón: principais recursos turísticos do concello de Gozón.

Tamén resultan interesantes as maquetas a escala de quenllas, baleas e cachalotes. O centro foi galardoado coa Bandeira Azul no ano 2006 e 2007; e co distintivo temático pola Información e Educación Ambiental en 2007.

## Accidentes 
En marzo de 2014 afundiu nas proximidades do lago o arrastreiro galego *Santa Ana*.

## Véxase tamén 
### Ligazóns externas 
* Concello de Gozón 
* Mancomunidade do Cabo Peñas
Cabo Matxitxako

O **cabo Matxitxako** (ou *Machichaco* en castelán) é un cabo do mar Cantábrico situado na provincia de Biscaia, País Vasco (España). O cabo é o final da ladeira do monte Sollube e forma parte do termo municipal de Bermeo, xunto a Gaztelugatxe.

## Faro 
No seu punto máis saínte sitúase un faro a 122 metros sobre o nivel do mar cunha torre de 20 metros e un alcance de 30 millas náuticas. O faro é automático, e dispón de sirena de néboa.

Entre as súas instalacións dispón dun radar (a 90 metros sobre o nivel do mar) e de diferentes equipos meteorolóxicos e oceanográficos.

Foi construído en 1909, substituíndo ao faro vello, que se construíu en 1852. Entre os anos 1854 e 1863 foi a escola de *gardafaros*, entón chamados *torreros*. Nel xubilouse o último farero de Biscaia.

## Contorna 
O cabo Matxitxako está situado entre a Reserva da Biosfera de Urdaibai e o Biotopo protexido de San Juan de Gaztelugatxe, o oriental pertence ao primeiro e o occidental ao segundo.

Desde o faro, e nas súas ladeiras e cantís, pódense ver ocasionalmente grandes cetáceos.

## Submarinismo 
Máis aló da costa, a profundidade crece repentinamente, pero a escasos metros da punta do cabo existe un pequeno bajío duns 30 m. de profundidade, excelente para practicar o submarinismo.

En 2002 descubriuse un pecio afundido a 120 m de profundidade fronte ao cabo, trátase dun mercante afundido por causa descoñecida nos anos 50. O descubrimento levouno a cabo a expedición submarina Ur-sub, que descenderon os 120 m, sendo así a inmersión de mergullo máis profunda levada a cabo no País Vasco. Aínda quedan por descubrir varios, os pecios afundidos como o do *Nabarra* ou o dunha patrulleira alemá afundida durante a segunda guerra mundial.

## Notas 
## Ligazóns externas
Alt Empordà

[250px|dereita|miniatura|Vista da chaira desde [Sant Pere de Rodes]]
O **Alt Empordà** é unha comarca da provincia de Xirona, en Cataluña. A súa capital é Figueres. En 2009 tiña 135.413 habitantes.

A comarca limita ao norte coas comarcas francesas do Vallespir e o Rosellón, co mar Mediterráneo ao leste, co Baix Empordà, o Gironès e o Pla de l'Estany polo sur, e coa Garrotxa polo oeste. É unha das dúas comarcas nas que quedou dividido o Empordà na división comarcal de 1936.

## Concellos 
Actualmente a comarca está formada por 68 concellos.

 

## Véxase tamén 
### Ligazóns externas
* Páxina web do Consell Comarcal do Alt Empordà
Bages

250px|dereita|miniatura|Chaira do Bages, con Montserrat ao fondo
O **Bages** é unha comarca da provincia de Barcelona, situada no centro de Cataluña. A súa capital é Manresa. En 2009 tiña 184.642 habitantes.

A comarca limita ao norte co Berguedà, ao leste co Moianès e Osona; polo sur co Vallès Oriental, o Vallès Occidental e o Baix Llobregat; ao suroeste con Anoia, e polo oeste co Solsonès.

## Concellos 
Actualmente a comarca está formada por 30 concellos. En maio de 2015, cinco concellos do Bages pasaron a formar parte da nova comarca do Moianès: Calders, l'Estany, Moià, Monistrol de Calders e Santa Maria d'Oló.

 

## Véxase tamén 
### Ligazóns externas
* Sitio web do Consell Comarcal do Bages
Baix Camp

250px|dereita|miniatura|Puig d'en Gullo
miniatura|Baix Camp
O **Baix Camp** (literalmente *Baixo Campo*) é unha comarca da provincia de Tarragona, en Cataluña. A súa capital é Reus. En 2009 tiña 189.226 habitantes.

A comarca limita ao norte coa Conca de Barberà e o Tarragonès, ao sueste co mar Mediterráneo, ao suroeste co Baix Ebre e ao oeste co Priorat e a Ribera d'Ebre.

## Concellos 
Actualmente a comarca está formada por 23 concellos.

 

## Véxase tamén 
### Ligazóns externas
* Sitio web do Consell Comarcal do Baix Camp
Baix Empordà

250px|dereita|miniatura|Sant Antoni de Calonge
O **Baix Empordà** é unha comarca da provincia de Xirona, no nordeste de Cataluña. A súa capital é la Bisbal d'Empordà. En 2009 tiña 132.973 habitantes.

A comarca limita ao norte co Alt Empordà, ao leste co mar Mediterráneo, ao sur coa Selva e ao oeste co Gironès.

## Concellos 
Actualmente a comarca está formada por 23 concellos.

 

## Véxase tamén 
### Ligazóns externas 
* Sitio web do Consell Comarcal do Baix Empordà
Manuel Candocia

**Manuel Candocia Ramos**, nado en Cedeira en 1945 e finado na Igrexa (As Somozas) o 19 de xaneiro de 2014, foi un político galego, alcalde das Somozas durante máis de tres décadas.

## Traxectoria 
Foi elixido alcalde das Somozas nas primeiras eleccións democráticas por UCD. Continuou no posto despois dos comicios de 1983 e 1987 ao encabezar as candidaturas de Coalición Galega e Coalición Progresista Galega. Nas eleccións municipais de 1991 presentouse polo PPdeG e obtivo de novo a maioría absoluta, que repetiu nas seguintes eleccións. Durante os seus mandatos construíuse o polígono empresarial das Somozas.

Propietario dun bar nas Somozas, foi tamén o presidente do club de fútbol Unión Deportiva Somozas dende 1984 ata o seu falecemento, trinta anos despois.

## Vida persoal 
Era fillo de solteira. Faleceu na tarde do 19 de xaneiro do 2014 mentres presenciaba o partido que enfrontaba a UD Somozas e o CCD Cerceda, a causa dun infarto.
## Notas 
## Véxase tamén 
### Outros artigos 
* Eleccións municipais nas Somozas

### Ligazóns externas 
* Entrevista en *La Voz de Galicia*, 6 de novembro de 2008.
* Reportaxe en *El País*, 19 de maio de 2011 .
O Señorío, Arcos, Mazaricos

**O Señorío** é un lugar da parroquia de Arcos, no concello coruñés de Mazaricos, na comarca do Xallas. Segundo o IGE, en 2023 tiña 21 habitantes (9 homes e 12 mulleres).

## Descrición 
A cifra de residentes aumenta lixeiramente nas épocas de vacacións. Trátase dunha aldea tranquila, cuxa principal actividade reside na agricultura. Está próxima a zonas costeiras coma o Ézaro, Carnota ou Muros.

## Lugares e parroquias 
### Lugares de Arcos 
### Parroquias de Mazaricos 
## Notas 
## Véxase tamén 
### Outros artigos 
* Lugares de Mazaricos
Iván Cuadrado

**Iván Javier Cuadrado Alonso**, nado o 21 de febreiro de 1979 en Salamanca, é un futbolista español. Xoga de defensa e o seu club actual é a UD Salamanca.

## Véxase tamén 
### Ligazóns externas 
* Datos do xogador en bdfutbol.com
Verificación

A **verificación** é o establecemento da veracidade de algo. Este termo utilízase especialmente nas ciencias, enxeñería, dereito e computación.

## Características 
A verificación dun experimento científico é un paso necesario para probar unha hipótese ou unha teoría. Pero aínda que resulte positiva, non asegura que o resultado verificado sexa correcto.

Por exemplo, poderíase formular a seguinte teoría: "son inmortal". O paso seguinte é verificar a teoría, cousa que se fai cada día ao acordar, cada día se está máis seguro de ser inmortal. Se se alcanzan os 100 anos, verificaríase moitas veces a teoría inicial, pero o día en que o individuo morra, non se poderá comprobar o erro (falsar).

Outro exemplo son os individuos de pobos primitivos que bailan sen parar a danza da chuvia para atraela. Posto que non paran até que chova, sempre acaban verificando que a danza dá resultado.

Por iso algúns filósofos da ciencia como Popper, creron que o criterio de demarcación entre o que é ciencia ou non, debe ser o falseamento, é dicir, a posibilidade de, nun momento dado, descubrir que unha hipótese ou teoría é falsa.

## Véxase tamén 
### Outros artigos 
* Ciencia
* Epistemoloxía
* Falseamento
* Método científico
Manuel Redondo García

**Manuel Redondo García**, nado o 11 de xaneiro de 1985 en Sevilla, é un futbolista español. Xoga de defensa e o seu equipo actual é o CE Sabadell.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com
Troia (filme)

***Troia*** (en ) é un filme de xénero épico escrito por David Benioff e dirixido por Wolfgang Petersen que está baseado nos eventos da Guerra de Troia. Foi estreado no 2004. Estreouse en galego na TVG o 4 de abril de 2007.

## Sinopse 
No século XI a.C., Paris (Orlando Bloom), príncipe de Troia, rapta a Helena (Diane Kruger), Raíña de Esparta, o que dá lugar á guerra dos gregos contra os troianos. O exército grego asediou á cidade de Troia durante máis de dez anos. Aquiles (Brad Pitt) era o grande heroe dos gregos, mentres Heitor (Eric Bana), o fillo máis vello de Príamo (Peter O'Toole), rei de Troia, representaba a esperanza da cidade asediada.

## Personaxes 
***Gregos*** 
* Brad Pitt como Aquiles - Fillo de Peleu e Tetis. Líder dos mirmidóns.
* Diane Kruger como Helena - Raíña de Esparta e muller de Menelao. Amante de Paris.
* Brian Cox como Agamenón - Rei de Micenas. Irmán de Menelao.
* Sean Bean como Ulises - Rei de Ítaca e amigo de Aquiles.
* Brendan Gleeson como Menelao - Rei de Esparta e esposo de Helena.
* Tyler Mane como Áiax o Grande - Rei de Salamina. 
* Garrett Hedlund como Patroclo - Primo e estudante de Aquiles.
* John Shrapnel como Néstor (mitoloxía) - Conselleiro de Agamenón.
* Vincent Regan como Eudoros - Capitán dos mirmidóns.
* Julie Christie como Tetis - Nai de Aquiles.
* Ken Bones como Hippasus - Conselleiro de Menelao.
* Julian Glover como Triopas - Rei de Tesalia.
* Nathan Jones como Boagrius - Campión de Tesalia.
* Siri Svegler como Polydora - Espartana.
* Adoni Maropis como oficial de Agamenón.
* Jacob Smith como Mensaxeiro.
* Retxed Karpintero como Vello pescador espartano.
* Lucie Barat como Criada de Helena.

***Troianos*** 
* Eric Bana como Heitor - Príncipe de Troia. Fillo máis vello de Príamo.
* Orlando Bloom como Paris - Príncipe de Troia. Irmán de Heitor e amante de Helena.
* Peter O'Toole como Príamo - Rei de Troia.
* Rose Byrne como Briseida - Sacerdotisa do deus Apolo e curmá de Heitor e Paris.
* Saffron Burrows como Andrómaca - Esposa de Heitor.
* James Cosmo como Glauco - Xeneral do exército troiano.
* Nigel Terry como Archeptolemus - Conselleiro de Príamo.
* Trevor Eve como Velior - Sacerdote.
* Mark Lewis Jones como Tecton - Capitán da garda de Apolo.
* Owain Yeoman como Lisandro - Capitán do exército troiano.
* Frankie Fitzgerald como Eneas - Troiano.

## Galardóns e nomeamentos 
* 2004:Nomeada ó Oscar: Mellor vestiario.

## Notas 
## Véxase tamén 
### Outros artigos 
* Guerra de Troia
### Ligazóns externas 
* Ficha na IMDb 
* Web Oficial  
* Ficha en Filmaffinity
Niche

**Víctor Manuel Micolta Armero**, coñecido como **Niche**, nado en Tumaco o 6 de decembro de 1985, é un futbolista colombiano que xoga na demarcación de dianteiro.

## Véxase tamén 
### Ligazóns externas 
* Datos do xogador en bdfutbol.com
Upper River

**Upper River** é unha das cinco divisións administrativas de Gambia. A capital é Basse Santa Su.
Posúe 2070 km² que se encontran habitados por 194.716 persoas (cifra do censo do 2008), polo que a densidade de poboación desta división é de 94 habitantes por quilómetro cadrado.

## Distritos 
Upper River divídese en catro distritos:
* Fulladu East
* Kantora
* Sandu
* Wuli

## Véxase tamén 
### Ligazón externa 
* *Upper River Division* en *The Atlas of the Gambia*
Pablo López Vidal (futbolista)

**Pablo López Vidal**, nado na Coruña o 21 de setembro de 1977, é un exfutbolista e adestrador galego que xogaba na posición de defensa.

O 4 de xuño de 2025 comezou a adestrar o Racing de Ferrol. Tras unha serie de malos resultados, o 7 de xaneiro de 2026 anunciouse a súa saída do club ferrolano.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com 
* Pablo López en A Temporada do Fútbol Galego 
* Datos do xogador en lapreferente.com
Carmen Fidalgo

**María Carmen Fidalgo Colmeiro**, nada en Saídres (Silleda) cara a 1961, é unha política galega.

## Traxectoria 
Foi concelleira no concello de Silleda polo BNG dende as eleccións municipais de 1995 ata 2009, cando a relevou na súa acta Matías Rodríguez da Torre. Nas eleccións municipais de 2011 foi a candidata a concelleira ocupando o posto número 13 polo mesmo partido e nas eleccións do 2015 repetiu na lista do BNG-Asembleas Abertas silledense como número 4.

## Notas 
## Véxase tamén 
### Outros artigos 
* Eleccións municipais en Silleda
Óscar Seoane Mella

**Óscar Seoane Mella**, coñecido como **Jimmy**, nado en Santiago de Compostela o 18 de xullo de 1987, é un futbolista galego. Xoga de defensa e o seu club actual é a SD Compostela.

É irmán de Saro, defensa tamén do Compostela.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Jimmy en A Temporada do Fútbol Galego
Iago Sanginés

**Iago Sanginés Francisco**, nado o 15 de novembro de 1988 en Ourense, é un futbolista galego. Xoga de interior dereito e o seu club actual é o Sporting Celanova.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com 
* Datos do xogador en resultados-futbol.com  
* Datos do xogador en fichajes.com 
* Iago Sanginés en A Temporada do Fútbol Galego
Manuel Martínez Taranilla

**Manuel Martínez Taranilla**, nado en Puente Castro (León) o 10 de maio de 1979, é un futbolista español. Xoga de porteiro e o seu club actual é o Montañeros CF.

## Véxase tamén 
### Ligazóns externas 
* Datos do xogador en futbolme.com
* Datos do xogador en bdfutbol.com
* Manu Taranilla en A Temporada do Fútbol Galego
Javier Otero Torres

**Javier Otero Torres**, nado en Sanxenxo o 19 de marzo de 1989, é un exfutbolista galego. Xogaba de centrocampista.

## Vida persoal
É fillo de Fernando Otero Méndez, quen xogou no Villalonga Club de Fútbol.
## Véxase tamén 
### Ligazóns externas 
* Datos do xogador en resultados-futbol.com 
* Javier Otero en A Temporada do Fútbol Galego
Francisco González Muñoz

**Francisco Javier González Muñoz**, nado en Córdoba o 1 de febreiro de 1989, é un futbolista español. Xoga de defensa e o seu actual equipo é o Real Kashmir da India.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en resultados-futbol.com
Luis Ángel Curra

**Luis Ángel Curra Iglesias**, nado nas Palmas de Gran Canaria o 16 de xuño de 1989, é un futbolista español. Xoga de extremo e o seu actual equipo é a Burgos CF.

## Palmarés 
;Somozas
* **Terceira División (1):** 2013/14.

## Véxase tamén 
### Ligazóns externas 
* Datos do xogador en bdfutbol.com
* Datos do xogador en futbolme.com
* Datos do xogador en resultados-futbol.com
* Luis Ángel en A Temporada do Fútbol Galego
José Jesús Novo Martínez

**José Jesús Novo Martínez**, nado en Estaca de Bares (Mañón) o 9 de xaneiro de 1959, é un empresario e político galego do PPdeG.

## Traxectoria
Era concelleiro no Vicedo por AIPV e substituíu o alcalde Isaac Prado Villapol logo da súa dimisión en xaneiro de 2001. Nas eleccións municipais de 2003 encabezou a lista do PPdeG obtendo a maioría absoluta, que repetiu nas seguintes eleccións.

## Véxase tamén
### Outros artigos
*Eleccións municipais no Vicedo

### Ligazóns externas
*El PP provincial decide que Jesús Novo repita como alcaldable en O Vicedo
Adrián Mouriño

**Adrián Mouriño Fernández**, nado o 1 de agosto de 1988 no Porriño, é un futbolista galego. Xoga de centrocampista e o seu club actual é a UD Atios, de Terceira División.

## Traxectoria 
Iniciouse nas categorías inferiores do Celta de Vigo, debutando co Celta B en setembro de 2007, nun partido de Segunda B contra o Real Madrid Castilla. No 2008 fichou polo Coruxo, de Terceira,, co que disputou as tempadas 2008/09 e 2009/10, logrando o ascenso a Segunda B. Asinou entón polo Montañeros, tamén de 2ª B, onde xogou durante unha tempada, e en 2011 regresou a Tercera División fichando polo Club Deportivo Ourense, sendo un dos xogadores máis destacados do ascenso do club vermello.

O 10 de xullo de 2012 fichou polo Recreativo de Huelva, sendo asignado ao filial en Terceira. Ademais debutou co primeiro equipo en Segunda División o 26 de outubro contra o FC Barcelona B. O 4 de setembro de 2013 asinou coa UE Sant Andreu, de 2ª, onde xogou unha tempada.

En 2014 asinou polo Pontevedra CF, co que ascendeu esa tempada a Segunda División B, tras xogar 27 partidos e marcar 5 goles. Militou catro anos máis no equipo do Lérez, sendo cedido medio ano na última tempada ao Rápido de Bouzas debido aos poucos minutos dos que dispoñía en Pontevedra. Na tempada seguinte o Pontevedra comunicoulle que non contaba con el, polo que volveu ao Rápido de Bouzas.

Na tempada 2020/21 fichou pola UD Atíos, na primeira aparición do club do seu pobo na Terceira División.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en fichajes.com 
* Adrián Mouriño en A Temporada do Fútbol Galego
Marcos Ron Valle

**Marcos Ron Valle**, nado na Coruña o 25 de abril de 1991, é un futbolista galego. Xoga de porteiro e o seu club actual é o Betanzos CF.

## Véxase tamén 
### Ligazóns externas 
* Marcos Ron en A Temporada do Fútbol Galego
Francisco Javier Angeriz López

**Francisco Javier Angeriz López**, coñecido como **Javi Angeriz**, nado na Coruña o 2 de novembro de 1981, é un futbolista galego. Xoga de defensa e o seu club actual é o CCD Cerceda.

## Véxase tamén 
### Ligazóns externas 
* Datos do xogador en futbolme.com
Greivis Vásquez

**Greivis Josué Vásquez Rodríguez**, máis coñecido como **Greivis Vásquez**, nado o 16 de xaneiro de 1987 en Caracas, é un ex xogador venezolano de baloncesto profesional. Foi elixido na 28ª posición do Draft da NBA de 2010 polos Memphis Grizzlies. Foi escollido despois dunha exitosa carreira universitaria cos Maryland Terrapins, onde rematou en segunda posición na lista de máximos anotadores da historia dos Terrapins, con 2.171 puntos.

## Traxectoria profesional 
### Memphis Grizzlies 
Os Memphis Grizzlies escolleron a Vasquez na 28ª posición da primeira rolda do Draft da NBA de 2010. Durante a tempada regular no seu ano rookie, Vasquez xogou apenas uns minutos e anotou dobres díxitos tan só dúas veces, pero foi xogando máis tempo nos playoffs de 2011.

Memphis enfrontouse aos San Antonio Spurs na primeira rolda, onde os Grizzlies gañaron o seu primeiro partido da postempada da historia da franquía. No 4º partido, Vasquez substituíu o base titular Mike Conley, Jr.. Vasquez fixo un parcial de 7-0 que axudou a Memphis a levar o control do partido. Durante os seus 13 minutos de xogo, anotou 9 puntos e repartiu 2 asistencias, para axudar á vitoria de Memphis por 104-86.

### New Orleans Hornets 
O 24 de decembro de 2011, foi traspasado aos New Orleans Hornets a cambio de Quincy Pondexter. O 8 de febreiro de 2013, conseguiu cos Hornets o primeiro triplo-dobre da súa carreira, ó conseguir 21 puntos, 12 asistencias e 11 rebotes contra os Atlanta Hawks.

Vasquez rematou a tempada 2012-13 sendo o máximo asistente da liga con 704, e foi escollido na segunda posición na votación do premio ó xogador máis mellorado da tempada.

### Sacramento Kings 
O 10 de xullo de 2013, Vásquez foi traspasado ós Sacramento Kings nun traspaso a tres bandas que levou ó seu antigo compañeiro Robin Lopez ós Portland Trail Blazers, e a Tyreke Evans a Nova Orleáns, xa co nome de New Orleans Pelicans.

### Toronto Raptors 
O 9 de decembro de 2013, Vasquez foi traspasado xunto a Patrick Patterson, John Salmons e Chuck Hayes ós Toronto Raptors a cambio de Rudy Gay, Quincy Acy e Aaron Gray.

## Notas 
## Véxase tamén 
### Ligazóns externas 
* Perfil en NBA.com
Raúl García Lozano

**Javier Otero Torres**, nado en Oviedo o 19 de marzo de 1989, é un futbolista español. Xoga de centrocampista e o seu club actual é o Marino de Luanco.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com
Herbert Rey Willisch

**Herbert Rey Willisch**, nado en Ribeira o 13 de marzo de 1987, é un futbolista galego. É un xogador zurdo, que se desenvolve como mediapunta ou extremo por ambas as bandas. O seu club actual é o Montañeros, da Preferente.

## Traxectoria
Nacido en Ribeira, ten ascendencia alemá por parte materna, pois seu bisavó, por quen recibiu o seu nome, era o alemán Herbert Willisch, que se instalara en 1926 en Galicia, onde rexentou talleres de barcos e motores.

Aos 4 anos trasladouse coa súa familia á Coruña, e tras coñecer a Rubén Rivera, uniuse a el nas filas do Montañeros, en idade benxamín. Na categoría alevín pasou a formar parte do Deportivo da Coruña, co que disputou o Campionato Nacional de Fútbol 7 de Brunete organizado pola *Cadena SER* e *Canal+*. Subiu polas diferentes categorías inferiores do club ata chegar ao filial, da Terceira División, co que logrou o ascenso á Segunda División B na tempada 2006/07. Xogou dúas campañas máis co Fabril na categoría de bronce, disputando na primeira delas a fase de ascenso a Segunda División. No filial branquiazul coincidiu con xogadores como Fabricio, Mackay, Bergantiños, Laure, Pita, Rochela, Diego Seoane ou Juan Domínguez.

Tralo descenso do Fabril de novo a Terceira en 2009, volveu ao Montañeros, tamén de 2ª B, onde permaneceu tres tempadas. Alí coincidiu con varios dos seus antigos compañeiros da súa etapa branquiazul, como Jorge Cano, Rubén Rivera, Iago Iglesias ou Manuel Romay.

En 2012, despois do descenso e desaparición do equipo sénior do Montañeros, asinou polo Cerceda, da Terceira División. Tras un primeiro ano algo irregular, onde o equipo non acadou as expectativas creadas, o equipo sufriu unha revolución en forma de altas e baixas de xogadores, pero Herbert decidiu continuar no novo proxecto. Nas dúas seguintes tempadas o equipo logrou meterse na fase de ascenso a Segunda División B, onde o xogador tivo un papel relevante. Na súa segunda tempada como integrante do Cerceda foi nomeado mellor xogador do grupo I da Terceira División.

En 2015 fichou polo Boiro, tamén de Terceira, trala marcha do seu adestrador José Luis Lemos ao mesmo equipo, ao que tamén se incorporou o seu compañeiro Cano. Co equipo de Barbanza logrou o ascenso a Segunda B e a permanencia ao ano seguinte, pero o equipo foi descendido por motivos económicos.

En 2018 deixou Boiro e regresou ao Montañeros, que volvía contar con equipo sénior. Xogou co club coruñés na Preferente, disputando 33 partidos e marcando 9 goles. En 2019 pasou ao fútbol da Costa da Morte, fichando polo Fisterra, da mesma categoría, Con todo, só puido disputar 7 partidos, nos que marcou 3 goles, pois en novembro sufriu unha lesión contra o Ribadeo que o afastou durante os terreos de xogo durante meses e o obrigou a pasar polo quirófano.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com  
* Vídeo do xogador https://www.youtube.com/watch?v=WAlowIy8mJ8

## Notas
Xornada de reflexión

A **xornada de reflexión**, en política, é aquela inmediatamente anterior ao día das eleccións na cal rexen unha serie de prohibicións legais vinculadas á propaganda política, que se aplican de maneira excepcional. Un dos propósitos das prohibicións pasaría por permitir que no período inmediatamente anterior á elección os seus participantes poidan reflexionar, teoricamente sen influencias, sobre o seu voto e é por iso que nalgúns países se constitúe esta xornada de silencio.

Outro obxectivo sería tender a evitar que durante o acto electoral ocorran posíbeis incidentes entre simpatizantes de diferentes partidos políticos. Poida que hoxe estas xornadas non teñan tanta relevancia e sexan mantidas, fundamentalmente, polo seu valor simbólico para realzar a importancia do voto popular.

Así mesmo, a lexislación varía para cada estado e mesmo nalgúns, por exemplo os Estados Unidos de América non existen estas regras.

## Véxase tamén 
### Outros artigos 
* Política
* Democracia

### Ligazóns externas 
* *La jornada de reflexión ya no existe*, artigo do xornalista galego Juan Varela.
Pumori

O **Pumori** (en nepalés: पुमोरि) (ou **Pumo Ri**) é unha montaña do Himalaia, situada na fronteira entre Tíbet e Nepal, de 7.161 metros e arrededor de 8 quilómetros ao oeste do Monte Everest. O nome Pumori, que quere dicir "irmá solteira" no dialecto tibetano da zona, foi posto por George Mallory. Os alpinistas a chaman, ás veces, "A filla do Everest".
Ángel Luis Ruiz Paz

**Ángel Luis Ruiz Paz**, nado en La Puebla de Montalbán (Toledo) o 12 de xaneiro de 1987, é un futbolista español. Xoga de centrocampista.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en resultados-futbol.com
Berguedà

O **Berguedà** é unha comarca da provincia de Barcelona, na zona setentrional de Cataluña. A súa capital é Berga. En 2009 tiña 41.744 habitantes.

A comarca limita ao norte coa Baixa Cerdanya, co Ripollès e Osona polo leste, co Bages polo sur, e co Alt Urgell e o Solsonès polo oeste.

## Concellos 
[miniatura|[Pedraforca.]]
Actualmente a comarca está formada por 31 concellos.

 

## Véxase tamén 
### Ligazóns externas
* Información da Generalitat de Catalunya
Rugby Club L'Hospitalet

O '''Rugby Club L'Hospitalet''' é unha entidade deportiva adicada ó rugby fundado no ano 1973 na cidade de L'Hospitalet, en Cataluña.

## Historia
O club foi fundado no ano 1973, aínda que non tivo unha sección sénior ata o ano 1983. A súa primeira participación en Primeira División Nacional foi no ano 1988. En 1998 ascendeu á División de Honra B, e na tempada 2001-02 á División de Honra, na que competiu durante 2 anos, acadando un 8º posto e un 9º, posto co cal descendeu. En 2006 descendeu de novo a Primeira División Nacional.

Na tempada 2010-11 acadou o campionato da Primeira División Nacional de xeito que na tempada 2011-12 competirá en División de Honra B.

## Palmarés
;Posicións do Rugby Club L'Hospitalet en competicións nacionais dende a creación do seu equipo sénior

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*.

## Tempada actual
## Véxase tamén
### Outros artigos
* Liga Española de rugby
* División de Honra B
* Primeira División Nacional
### Ligazóns externas
* Páxina oficial da Federación Española de Rugby 
* Páxina oficial do Rugby Club L'Hospitalet
Conca de Barberà

250px|dereita|miniatura|Vista parcial da comarca.
A **Conca de Barberà** é unha comarca do norte da provincia de Tarragona, no centro de Cataluña. A súa capital é Montblanc. En 2009 tiña 21.502 habitantes.

A comarca limita ao norte coa Segarra, ao nordeste con Anoia, ao sueste co Alt Camp, ao sur co Baix Camp, ao suroeste co Priorat, polo oeste coas Garrigues e polo noroeste co Urgell.

## Concellos 
Actualmente a comarca está formada por 22 concellos.

 

## Véxase tamén 
### Ligazóns externas 
* Sitio web do Consello Comarcal da Conca de Barberà
Maresme

O **Maresme** é unha comarca da provincia de Barcelona, na costa central de Cataluña. A súa capital é Mataró. En 2009 tiña 426.565 habitantes.

A comarca limita ao norte co Vallès Oriental, ao nordeste coa Selva, ao sur co mar Mediterráneo, e ao suroeste co Barcelonès.

## Concellos 
400px|dereita
Actualmente a comarca está formada por 30 concellos.

 

## Véxase tamén 
### Ligazóns externas 
* Sitio web do Consello Comarcal do Maresme 
* Todas as informacións turísticas, tendas e servizos Maresme
Garrotxa

A **Garrotxa** é unha comarca da provincia de Xirona, no nordeste de Cataluña. A súa capital é Olot. En 2009 tiña 20.479 habitantes.

A comarca limita ao norte coa comarca francesa do Vallespir, ao nordeste co Alt Empordà, ao leste co Pla de l'Estany e o Gironès, ao sur coa Selva e Osona, e polo oeste co Ripollès.

## Concellos 
Actualmente a comarca está formada por 21 concellos.

 

## Véxase tamén 
### Ligazóns externas 
* Sitio web do Consello Comarcal da Garrotxa